کرن ریجیجو

کرن ریجیجو  (ولادت: 19 نومبر 1971ء) بھارت قانون دان اور سیاست دان ہیں جن کا تعلق بھارتیہ جنتا پارٹی سے ہے۔ وہ بھارت کی ریاست اروناچل پردیش سے سیاست میں ہیں۔

ابتدائی زندگی 
کرن ریجیجو کی ولادت 19 نوومبر 1971ء کو اروناچل پردیش کے مغربی کامینگ ضلع کے نفرہ کے نزدیکی گاؤں ناکھو میں ہوئی۔ ان کے والد سری ریچین کھارو اروناچل پردیش کی پہلی اسمبلی کے پہلے پروٹیم اسپیکر تھے جنھوں نے ارکان اسمبلی کو حلف دلوایا تھا۔

اسکول کے زمانہ سے ہی وہ فعال سماجی کارکن رہے ہیں۔ 1987ء میں سوویت اتحاد میں انہوں نے بھارت کی طرف سے بھارت کے میلہ میں حصہ لیا تھا۔ بطور یوتھ لیڈر انہوں نے کئی ممالک کا سفر کیا اور کئی پارلیمانی وفد کے رکن بھی رہے۔ انہیں کھیلوں میں کافی دلچسپی رہی اور اسکول کے ایام میں انہیں بہترین اتھلیٹ کا خطاب ملا تھا۔ انہوں نے قومی کھیل میں بھی حصہ لیا تھا۔

انہوں نے ہنس راج کالج، دہلی یونیورسٹی سے گریجویشن کیا اور لا سینٹر سے لا پاس کیا۔

سیاسی کیرئر 
شمال مشرقی بھارت میں انہیں بھارتیہ جنتا پارٹی کا چہرہ مانا جاتا ہے۔ 2000ء تا 2005ء وہ کھادی اور دیہی صنعت کے وزیر رہے۔ اس وقت محض 29 سال کے تھے۔ وہ شمال مشرق کی اواز مانے جاتے ہیں اور پارٹی میں اس حیثیت سے ان کا قد کافی اونچا ہے۔ وہ معاشی موضوعات پر مضامین بھی لکھتے ہیں اور بھارت کے پڑھے لکھے سیاست دانوں میں شمار ہوتے ہیں۔ بھارت کے عام انتخات، 2004ء میں وہ 14ویں لوک سبھا کے لیے منتخب ہوئے اور ایوان میں لوک سبھا کے چوتھے بڑے حلقہ مغربی اروناچل کی نمائندگی کی۔

2004ء تا 2009ء وہ چوٹی کے 5 مخالف سیاست دانوں میں شمار ہوئے جنھوں نے بڑی فعالی سے مباحثوں میں حصہ لیا اور سوالات کیے۔ کئی قومی اخاروں اور مجلوں نے انہیں بہترین جوان سیاست دان کا خطاب دیا۔ بھارت کے عام انتخابات، 2014ء میں بھی منتخب ہوئے اور 16ویں لوک سبھا کا حصہ ہوئے۔ انہوں نے انڈین نیشنل کانگریس کے تکم سنجوئے کو 43,738 ووٹوں سے ہرایا۔ انہیں نریندر مودی کی وزرا کی کونسل میں بحیثیت وزیر دفاع شامل کیا گیا۔ مئی 2019ء میں انہیں وزارت کھیل و امور نوجواں، حکومت ہند اور وزارت اقلیتی امور، حکومت ہند کی ذمہ داری سونپی گئی۔

2017ء میں وہ اس وقت تنقیدوں کا نشانہ بنے جب انہوں نے کہا کہ روہنگنیا کے پناہ گزین غیر قانونی ہیں اور انہیں بے دخل کیا جانا چاہیے۔

ذاتی زندگی 
انہوں نے جورام ریجیجو سے 2004ء میں شادی کی۔ ان کی بیوی ایتا نگر میں اسسٹنٹ پروفیسر ہیں۔

حوالہ جات 

1971ء کی پیدائشیں
اروناچل پردیش سے بھارتیہ جنتا پارٹی کے سیاست دان
اروناچل پردیش سے لوک سبھا کے ارکان
بقید حیات شخصیات
بھارت کے عام انتخابات2019ء میں جمہوری قومی اتحاد کے امیدوار
بھارت کے وزرائے داخلہ
بھارتی بدھ شخصیات
چودہویں لوک سبھا کے ارکان
سترہویں لوک سبھا کے ارکان
سولہویں لوک سبھا کے اراکین
شعبہ قانون، دہلی یونیورسٹی کے فارغین
ضلع مغربی کامینگ کی شخصیات
نریندر مودی کی وزارت
Short description is different from Wikidata